open-index/open-wikipedia-markdown huggingface dataset:
Boris Berezovskij

**Boris Abramovitsj Berezovskij** (født 23. januar 1946 i Moskva, død 23. mars 2013 i Surrey), russisk **Борис Абрамович Березовский**, var en russisk mangemillionær med flyktningstatus i Storbritannia. Han ble av russisk påtalemyndighet anklaget for å ha planer om å begå statskupp i Russland.

Berezovsky tjente sin formue i løpet av Russlands privatisering av statlig eiendom. Han tok eierskap i oljeselskapet Sibneft og ble hovedaksjonær i en av Russlands største TV-kanaler. I 1994 var Berezovsky målet for en bilbombe der hans sjåfør ble drept, og han ble skadet. I 1997 anslo Forbes Magazine Berezovskys formue til tre milliarder amerikanske dollar. Berezovsky var tilhenger av Vladimir Putin, men kom på kollisjonskurs med presidenten kort tid etter presidentvalget i 2000, og han ble en høylytt kritiker av russiske styresmakter. I slutten av 2000 flyttet Berezovsky til Storbritannia, som innvilget ham politisk asyl i 2003. I Russland ble Berezovsky senere dømt in absentia for økonomisk kriminalitet. Russland prøvde gjentatte ganger å få Berezovsky utlevert fra Storbritannia til Russland for å stille ham for retten.

Etter å ha flyttet til Storbritannia, lanserte Berezovsky en kampanje for å avsløre angivelige ugjerninger begått av Vladimir Putin, fra å undertrykke ytringsfriheten i Russland til å begå ymse krigsforbrytelser i Tsjetsjenia. Han har også anklaget Russlands sikkerhetstjeneste for bombene som gikk av i flere leiligheter i Moskva i 1999. Alexander Litvinenko, en av Berezovskys nærmeste medarbeidere, ble myrdet i London i november 2006 med en sjelden radioaktiv gift, Polonium-210. Britiske myndigheter anklaget den russiske sikkerhetstjenesten for å stå bak attentatet på Litvinenko, men dette ble benektet fra russisk hold.

I 1996 skrev den russisk-amerikanske journalisten Paul Klebnikov en svært kritisk artikkel om Berezovsky og staten Russland mer generelt. Som respons saksøkte Berezovsky avisen som Klebnikov skrev denne artikkelen for. i 2001 publiserte Klebnikov en bok med tittelen *Godfather of the Kremlin* der Klebnikov skrev sine meninger om Berezovsky og russiske styresmakter.

## Referanser


## Eksterne lenker
*
BMW S14

**BMW S14** er en stempelmotor med fire sylindere på rekke og 16 ventiler fra BMW. Motoren har et sylindervolum på 2,3&nbsp;liter (2&nbsp;302&nbsp;cm³) og ble benyttet i E30 M3.

S14 er i utgangspunktet en BMW M10 motorblokk med en M88/S38 DOHC sylindertopp (minus to sylindre). Den har fire separate gasspjeldhus. Motoren utvikler 192&nbsp;hk (143&nbsp;kW) med eller 197&nbsp;hk uten katalysator. En spesielt trimmet versjon, *S14 EVO*, leverer ytterligere 20 hestekrefter. Utgaven med 2,3-liters sylindervolum har en boring på 93,4 mm og en slaglengde på 84 mm.

Det finnes også andre varianter av denne motoren, blant annet en 2,5-litersutgave produsert i begrenset antall, **Sport Evo**. Det finnes også en mindre utgave med 89&nbsp;mm boring, kalt **320is**, en billigere modell utviklet spesielt for de italienske og portugisiske markeder. 320is kan raskt skilles fra E30 M3 ved mangelen på bredere sideskjermer.

## Referanser
Sindre Marøy

**Sindre Marøy** (født 9. juni 1982 i Bergen) er en norsk fotballspiller som spiller for Radøy/Manger og som i flere år spilte for Løv-Ham.

Marøy har tidligere også spilt for Hordabø IL, Radøy IL, Hovding og Brann, for Brann fikk han tre kamper i serien i løpet av 2001 og 2002 sesongene. I 2010 spilte han som innbytter for Brann i en treningskamp mot Leeds.

Han signerte for Løv-Ham i mai 2006 og debuterte mot Strømsgodset den 23. juli. Marøy spilte vanligvis spiss eller ving. I 2010-sesongen ble han brukt som ren spiss og skåret seksten mål i løpet av sesongen, dette var nok til en andreplass på toppskårerlisten.

Etter 2010-sesongen la han opp av hensyn til familie og jobb. Etter sesongstart lot han seg overtale til å spille for gamleklubben Radøy/Manger i 4. divisjon og han ble toppskårer i divisjonen med 25 mål.

## Referanser
Little Big Adventure

***Little Big Adventure*** (***LBA***) er et action-eventyrspill som ble utviklet av Adeline Software International og lansert i slutten av 1994. Handlingen dreier seg om historien til hovedpersonen Twinsen. Spillet ble utgitt på CD-ROM, og senere også på disketter. Spillet ble dessuten også overført til PlayStation. Det andre spillet i serien, *[[Little Big Adventure 2]]* (også kjent som *Twinsen's Odyssey*), ble utgitt i 1997.

## Handling
Spillerens karakter, Twinsen, kan byttes mellom fire forskjellige modus (Normal, Atletisk / Sporty, Aggressiv eller Diskret) som hver endrer karakterens evner og interaksjoner med resten av spill-verdenen. Kamp i spillet utføres hovedsakelig ved hjelp av Magic Ball, en glødende energi-kule som spilleren kan kastes mot fiender. Banen og vinkelen på ballen endres avhengig av slags modus spilleren står i. Å bytte til "Aggressiv"-modus tillater også karakteren fra å delta i konflikter med slag og spark.

Handlingen er lagt til den fiktive planeten Twinsun, en verden som ligger mellom to soler, noe som resulterer i et polar-område rundt ekvator. Fire forskjellige arter befolker Twinsun: Quetchs ligner estetisk på mennesker, bortsett fra at de har hestehale. Spheros er korte sfæriske skapninger. Grobos ligner antropomorfe elefanter. Rabbi-bunnies er høye, tynne humanoide kaniner. Når spillet begynner, blir det forklart at hele befolkningen på planeten har blitt ført inn på den sørlige halvkule av en brutal tyrann kalt Dr. FunFrock, som har tatt over kontroll over hele planeten ved å utvikle en hær av kloner som reiser ved hjelp av teleport-maskiner som han har spredt over hele planeten.

Spilleren får rollen som en ung Quetch ved navn Twinsen, som sitter fengslet i et asyl på den festning-lignende Citadel Island på grunn av hans profetiske drømmer om verdens ende. Twinsen stikker av fra asylet, og vender til huset som han tidligere delte med kjæresten Zoe. Kloner fra Dr. FunFrock kommer for å arrestere ham igjen, men Zoe skjuler Twinsen, men blir arrestert selv. Twinsen må reise mellom øyene på planeten og håper å finne en metode for å overvinne FunFroks klon-hær og finne igjen Zoe.

## Referanser


## Eksterne lenker
*
BMW M40

**BMW M40** er en stempelmotor med fire sylindere på rekke fra BMW. Sylindervolumet varierer fra 1&nbsp;600 til 1&nbsp;800 cm³.

__NOTOC__

## M40B16

Brukt i:
*1988&ndash;1993 E30 316i
*1990&ndash;1994 E36 316i

## M40B18
Brukt i:
*1987&ndash;1993 E30 318i
*1988&ndash;1994 E34 518i
*1992&ndash;1993 E36 318i

## Referanser




## Se også
*Liste over BMW-motorer
*BMW M42
*BMW M43
LBA

**LBA** kan referere til:
* IATA-flyplasskoden til Leeds Bradford International Airport
* IOKs landkode for Libya
* Videospillet Little Big Adventure
Graddholmen

**Graddholmen** ble valgt til Skjerstad kommunes 1000-årssted.

I dag forvaltes deler av holmen av stiftelsen «Ragnhilds Drøm». Det gjelder uteamfiet med sitteplass til omkring 750 personer, og en spillplass/utescene med Misværfjorden og Lurfjelltind som naturens eget bakteppe.

Skjerstad Vel har ansvar for vedlikehold av resten av holmen, hvor bygdas folk bl.a. samles til St.Hansfeiring hvert år. (Det tillates ikke  bilkjøring/camping på Graddholmen)

## Eksterne lenker
* Se bilder av Graddholmen her
Ulsan Munsu Football Stadium

**Ulsan Munsu Football Stadium** (Big Crown Stadium) er et fotballstadion i Ulsan i Sør-Korea. Stadionet er hjemmebanen til fotballaget Ulsan Hyundai FC.

Stadionet ble bygd i mellom 18. desember 1998 og 28. april 2001 og prisen var $116,5 millioner. I 2002 ble det spilt tre kamper i fotball-VM 2002 i Sør-Korea og Japan. Stadionets kapasitet er 44&nbsp;466 tilskuere.

## Kamper under fotball-VM 2002

*Gruppespill, 1. juni 2002:  &ndash;  2&ndash;1
*Gruppespill, 3. juni 2002:  &ndash;  2&ndash;1
*Kvartfinale, 21. juni 2002:  &ndash;  1&ndash;0
## Eksterne lenker
*
Kashima Stadium

**Kashima Stadium** (カシマサッカー スタジアム, Kashima Sakkā Sutajiamu) er et fotballstadion i den japanske byen Kashima som ligger i Ibaraki. Stadionet er hjemmebanen til fotballaget Kashima Antlers. Det ble spilt tre kamper i her under fotball-VM 2002. Stadionets kapasitet er på 42&nbsp;000.

## Kamper i fotball-VM 2002

*Gruppespill, 2. juni 2002:  &ndash;  1&ndash;0
*Gruppespill, 5. juni 2002:  &ndash;  1&ndash;1
*Gruppespill, 8. juni 2002:  &ndash;  1&ndash;2
## Eksterne lenker
*
BMW M10

**BMW M10/M12** er en stempelmotor med fire sylindre i rekke som ble produsert av BMW mellom 1961 og 1988. Sylindervolumet varierte fra 1&nbsp;499&nbsp;cm³ til 1&nbsp;990&nbsp;cm³.

Motoren ble utviklet av den kjente ingeniøren og racerføreren Baron Alex von Falkenhausen. Han ble bedt om å utvikle en motor med lavt sylindervolum (1,3 liter), men mente dette ikke var tilstrekkelig til selskapets fremtidige behov. Derfor utviklet han en motorblokk som kunne utvides til 2,0 liter, og leverte den med et sylindervolum på 1,5 liter.

Motoren var svært populær, ble produsert i mer enn 3,5 millioner eksemplarer, og ble produsert i mer enn 20 år.

M10-motoren ble også svært populær innen motorsport. Den ble først benyttet i European Touring Car Championship, så i Formel 2 og Deutsche Rennsport Meisterschaft (hvor den fikk montert en turbolader av Paul Rosche).

M10-motoren ble deretter benyttet i Formel 1, og vant mesterskapet i 1983 med førerne Nelson Piquet og Brabham &ndash; noe svært få 20 år gamle gatemotorer har klart. Det samme gjelder økningen i effekt: tyve ganger, fra 75&nbsp;hk til omkring 1&nbsp;500&nbsp;hk.

BMW S14-motoren fra den første BMW M3 var basert på M10.

BMW M40-serien erstattet M10 sent på 1980-tallet.

__NOTOC__

## M115

Brukt i:
* 1962-1964 BMW 1500
* 1975-1977 BMW 1502

## M118

Brukt i:
* 1963-1974 BMW 1800
* 1974 E12 518

## M116

Brukt i:
* 1964-1966 BMW 1600
* 1966-1975 BMW 1600-2/1602

## M05

Brukt i:
* 1965-1969 BMW 2000C
* 1966-1972 BMW 2000
* 1966-1972 BMW 2002

## M15

Brukt i:
* 1968-1976 BMW 2002tii

## M17

Brukt i:
* 1972 E12 520

## M31

Brukt i:
* 1974 E20 2002 turbo

## M41

Brukt i:
* 1975 E21 316

## M64

Brukt i:
* 1975 E21 320i
* 1975 E12 520i

## M43/1

Brukt i:
* 1975 E21 320

## M10

Brukt i:
* 1975 E21 318
* 1976 E12 518

## M98

Brukt i:
* 1981 E21 315

## M10B18

Brukt i:
* 1980 E12 518
* 1980 E21 316
* 1980 E28 518
* 1980 E21 318i
* 1983 E30 318i
* 1980 E28 518i
* 1983 E30 316
* 1983 E28 518
* 1986 E30 316

## Referanser




## Se også
* Liste over BMW-motorer
Kobe Wing Stadium

**Kobe Wing Stadium** (神戸ウイングスタジアム, Kōbe Uingu Sutajiamu) er et fotballstadion i Kobe i Japan. Kapasiteten er på 34&nbsp;000 og er hjemmebanen til fotballaget Vissel Kobe. Det ble spilt kamper her under fotball-VM 2002, men da var kapasiten på 42&nbsp;000. 

## Kamper under fotball-VM 2002

* Gruppespill, 5. juni 2002:  &ndash;  2&ndash;0
* Gruppespill, 7. juni 2002:  &ndash;  2&ndash;1
* Åttendedelsfinale, 17. juni 2002:  &ndash;  2&ndash;0

## Eksterne lenker

*  Offisiell side på japansk
Tagging

**Tagging**, **tags** eller *throw-ups* er en form for graffiti der stiliserte navnesignaturer blir spraymalt eller tusjet på vegger, offentlige toaletter osv. Utøverne blir kalt taggere eller *[[writer (graffiti)|writere]]* og tilhører ofte spesielle ungdomsmiljøer, gjerne innen hiphopkulturen.

Verkene kalles for *throw-ups* når de består av konturer med eller uten ensfarga fyll. Slikt er ansett som et punkt mellom enklere *tags* og mer kompliserte *[[Piece|pieces]]*.

Enkeltpersoner og gjenger er ofte involvert i «bombing» av tags over et stort område. Dette er en del av «battlingen» gjengene imellom. Det er klare grenser for hvor det er akseptabelt for gjengmedlemmer å tagge, selv om det kan være vanskelig for en utenforstående å se hvor grensen til skadeverk passeres. Innad i miljøet er det oppfattet som hærverk å tagge ned «pieces».

## Tagging som skadeverk
Tagging kan straffes som skadeverk, og vedlikeholdsetater og huseiere verden rundt bruker hvert år store summer på fjerning av uønsket graffiti. I 2008 ble taggingen anslått å koste USA 25 milliarder dollar (ca. 150 mrd. kr). I 2007 beregnet Oslo Sporveier (nå Ruter) at tagging hvert år kostet dem 30 millioner kroner. I 2011 hadde dette økt til ca. 40 mill. kr. I tillegg var kollektivmidler ute av drift mens taggingen ble fjernet. Tagging er også et arbeidsmiljøproblem fordi en må bruke løsemidler for å fjerne taggingen.. En kan bruke white spirit, rødsprit e.l., eller spesielle anti-tagging-midler. Anti-graffiti-film finnes også. Noen ganger kan taggingen overmales. I tillegg til politiet og Ruter jobber Oslo kommune gjennom Rusken for å forebygge tagging. Gårdeiere kan også abonnere på en Stopp tagging-ordning – en tjeneste som fjerner tagging innen 24 timer – i regi av kommunen.

Filmen *[[Grovt skadeverk]]*, utgitt i 2004, skildrer tagging av sporvogner i Oslo.

## Referanser


### Litteratur
* Holen, Øyvind; *Hiphop-hoder Fra Beat Street til bygde-rap* , Oslo 2004 ISBN 82-430-0342-8
* Høigård, Cecilie: *Gategallerier*, Valdres 2007, ISBN 978-82-530-3016-6
* OSLO GRAFFITI 1984-2009, ISBN 9788299813709
Fylkesvei 1036

**Fylkesvei 1036** går mellom Kirkebygden i Våler og sentrum i Skiptvet kommune.

Frem til 2019 hadde veien betegnelsen fylkesvei 243 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 1050

**Fylkesvei 1050** går mellom Skjønnerød og Fosseberget i Våler kommune. Veiens lengde er 8,6&nbsp;km.

Frem til 2019 hadde veien betegnelsen fylkesvei 281 (Østfold).

## Kommuner og knutepunkter

*

## Referanser




## Eksterne lenker
* Vegvesenets vegkart 
*
Diego Silva

**Diego Pelicles da Silva** (født 23. oktober 1982) er en brasiliansk fotballspiller. Han spilte for Aalesunds FK som angrepsspiller i perioden 2007-2010, og var ment å erstatte den tidligere toppskåreren Dedé Anderson. Silva debuterte i norsk Tippeliga for «Tangotrøyene» borte mot Rosenborg 2. juli 2007

## Karriere som spiller
(*Sist oppdatert [[14. mars]] [[2010]]*) 

## Referanser


## Eksterne lenker
* 
*  Siste.no – «Ny brasilianer klar for Aalesund» 
*  Fxt.no – «Samba på Lerkendal»
Carlo Armellini

**Carlo Armellini** (født 1777 i Roma i Italia, død 1863 i Saint-Josse-ten-Noode i Belgia) var en italiensk politiker, aktivist og jurist. Han var del av det triumvirat som ledet den kortlivede romerske republikk i 1849, sammen med Giuseppe Mazzini og Aurelio Saffi.

Roma var del av Kirkestaten da Armellini ble født. Han gikk for å være en moderat politiker, og fulgte med stor interesse den tilsynes progressistiske politikk som ble ført av pave Pius IX i de første årene av hans pontifikat. Etter at Pellegrino Rossi ble myrdet og paven måtte dra i eksil ble Armellini innenriksminister den 23. desember 1848. Han organiserte konstitusjonsforsamlingen og ble, etter at Den romerske republikk ble utropt, i mars medlem av det ledende triumvirat. Han forfattet konstitusjonen i samarbeid med Antonio Saliceti.

Da republikken ble knust av den franske arme, dro  han i landflyktighet til Belgia. Der døde han i 1863.

## Referanser


## Kilder
* Claudio Rendina, *Enciclopedia di Roma*. Newton Compton, Roma, 1999.
Aurelio Saffi

**Aurelio Saffi** (født 13. oktober 1819 i Forlì i Italia, død 10. april 1890 i Forlì) var en italiensk politiker. Han var i 1849 med i et kortlivet triumvirat for Den romerske republikk sammen med Giuseppe Mazzini og Carlo Armellini.

## Referanser
Fylkesvei 1098

**Fylkesvei 1098** går mellom Engelsviken og Fjærå i Fredrikstad kommune. Veiens lengde er 3,9&nbsp;km.

Frem til 2019 hadde veien betegnelsen fylkesvei 403 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Karl August Haraldsen

**Karl August Haraldsen** (1889–1959) var en norsk konfeksjonshandler og disponent. Han var far til dronning Sonja av Norge.

Haraldsen var sønn av skipskaptein Halvor Haraldsen (1854–1931) og Karete Josefine Nilsen (1854–1939). Han vokste opp i Solum (nå Skien). Senere ble han innehaver av og disponent i damekonfeksjonsforretningen Karl A. Haraldsen AS i Oslo sentrum.

22. mai 1920 giftet han seg med Dagny Ulrichsen, fra Marensro i Skien. De flyttet senere til villaeiendommen Tuengen allé 1 B på Vinderen i Oslo. Ekteparet Haraldsen ble første gang foreldre i 1921, til sønnen Haakon Haraldsen (stefarfar til Pia Haraldsen),  deretter i 1924 til Gry Henriksen (mor til Dag Swanstrøm som tidligere var administrerende direktør i Synnøve Finden). I 1929 fikk de sønnen Karl Herman, som omkom i en båtulykke i 1936. 4. juli 1937 ble datteren Sonja født som i 1968 giftet seg med kronprins Harald og ble Norges kronprinsesse.

Karl August Haraldsen døde i 1959, og ble gravlagt på Ris kirkegård hvor hans kone også ble bisatt 35 år senere i 1994.

## Referanser
Iver Horrem

**Iver Andreas Horrem** (født 1977) er en norsk tidligere volleyballspiller.

Horrem spilte både innendørs volleyball (for Kristiansund Volleyballklubb) og sandvolleyball. Han var profesjonell sandvolleyballspiller fra 1999 til 2016. Horrem spilte sammen med blant annet Bjørn Maaseide, etter at Maaseides tidligere partner, Jan Kvalheim, la opp etter OL i 2000. Horrem og Maaseide spilte sammen i fire sesonger (2001&ndash;2004), med fire 5.-plasser i World Tour som beste resultat. Duoen ble også nr. 5 i EM 2004 og avlsuttet samspillet med en 19.-plass i OL i Athen 2004

Etter at Maaseide la opp etter OL 2004, spilte Horrem to sesonger sammen med Bård Inge Pettersen. De to hadde to 5.-plasser i World Tour som beste resultat.

Horrem ble i 2006 kåret til verdens beste server i verdensserien av det internasjonale forbundet.

Vinteren 2007 splittet Horrem og Pettersen opp, og Horrem utfordret da Maaseide til comeback. Etter noe betenkningstid bestemte Maaseide for å satse igjen. Den gjenforente duoen debuterte med en 13.-plass i World Tour-turneringen i Shanghai. Frem mot OL 2016, satset Horrem sammen med Geir Eithun. I juni 2016 mislykkes imidlertid laget med å kvalifisere seg til OL, etter et kvartfinaletap i kvalifiseringsturneringen på hjemmebane i Stavanger. Horrem bekjentgjorde i forkant av turneringen at sesongen 2016 ble hans siste. Noen høydepunkter fra det femårige samarbeidet med Eithun er blant annet kvartfinaleplassen fra EM 2013 og seieren i Continental Cup i 2012.

Iver Horrem vant hele 13 medaljer i NM i sandvolleyball, seks av dem gull. Hans første medalje kom i Mandal i 1999, og den siste i Oslo i 2015.

Horrem er også musiker og har gitt ut egen CD. Han ga ut sin første singel og musikkvideo til World Tour-turneringen i Stavanger i 2006.

## Referanser


## Eksterne lenker
* 
* Horrem i Beach Volleyball Database
Anders Konradsen

**Anders Ågnes Konradsen** (født 1990) er en norsk tidligere fotballspiller. 

Hans bror er fotballspilleren Morten Konradsen.

## Klubbfotball

### Bodø/Glimt
Før 2008 spilte Anders Ågnes Konradsen først og fremst for Bodø/Glimt 2, men var hospitant på A-laget sammen med Stefan Johansen. Det vil si at han trente med A-laget noen dager i uken. Han ble hentet inn som hospitant før 2007-sesongen. Konradsen fikk sin A-lagsdebut for Bodø/Glimt den 13. juni 2007 i cupens 2. runde da Bodø/Glimt slo FK Lofoten 3-1 etter ekstraomganger. Etter å ha spilt seg til fast plass på laget ble han toppscorer for  2010-sesongen med ni mål.

Den 31. juli 2008 ble det bekreftet at Konradsen blir fulgt av den italienske klubben Sampdoria og mye av grunnen til interessen er gode prestasjoner for Glimt og G18-landslaget.

### Strømsgodset
Han ble hentet fra  til  13. januar 2011 på en fireårsavtale, for en sum på 1,25 millioner kroner, samtidig som Jim Johansen gikk motsatt vei, og signerte for Glimt. Han debuterte i Godsets treningskamp mot Asker den 14. januar, som endte 0–0.

### Rennes
Den 25. januar 2013 ble Konradsen solgt til den franske klubben Rennes for om lag 15 millioner kroner. Han skrev under på en kontrakt med en varighet på 3,5 år, og ble tildelt draktnummer 22.

### Rosenborg
Konradsen skrev under en 3,5-årskontrakt for klubben i august 2015.

I sesongen 2015 var han med å vinne både Tippeligaen og Cupfinalen.

I sesongen 2016 var han med å vinne både Tippeligaen og Cupfinalen.

Den 28. mars 2017 ble han ny visekaptein for Rosenborg.

Den 29. mars 2017 var han med å vinne Mesterfinalen i fotball for menn 2017.

I sesongen 2017 var han med å vinne Eliteserien.

Den 22. april 2018 skrev han under en ny kontrakt med Rosenborg ut 2021.

I sesongen 2018 var han med å vinne Eliteserien og Cupfinalen. Han scoret 1 mål i cupfinalen.

## Landslagsspill
14. november I 2012 debuterte han for  i en privatkamp mot . 31. mai 2014 scoret han sitt første landslagsmål for  mot Russland. Konradsen har en rekke kamper for norske aldersbestemte landslag.

### Landslagsmål

## Referanser


## Eksterne lenker
* 
*  Anders Konradsen – Stade Rennais Online
* Anders Konradsens profil på RBK.no 
* Bodø/Glimt – Biografi
* Altomfotball.no – Biografi 
* Offisiell statistikk for Rosenborg Ballklub Anders Konradsen
Tohoku Denryoku Big Swan Stadium

**Denka Big Swan Stadium** (デンカビッグスワンスタジアム, *Den'ka Biggu Suwan Sutajiamu*) er et fotballstadion i Niigata som tidligere het **Niigata Stadium**. Stadionet har en kapasitet på 42&nbsp;300 og var vertskap for tre kamper under fotball-VM 2002 i Sør-Korea og Japan.

## Kamper under fotball-VM 2002

*Gruppespill, 1. juni 2002:  &ndash;  1&ndash;1
*Gruppespill, 3. juni 2002:  &ndash;  0&ndash;1
*Åttendedelsfinale, 15. juni 2002:  &ndash;  0&ndash;3
Ōita Stadion

**Ōita Stadium** (Big Eye) er et stadion som i hovedsak blir brukt til fotballkamper. Stadionet ligger i Ōita i Japan. Stadionet er hjemmebanen til fotballaget Oita Trinita. 

Stadionet ble åpna i mai 2001 og tar 43&nbsp;000 mennesker. Det var vertsskap for tre kamper under fotball-VM 2002 i Japan og Sør-Korea. 

## Kamper under fotball-VM 2002

*Gruppespill, 10. juni 2002:  &ndash;  1&ndash;1
*Gruppespill, 13. juni 2002:  &ndash;  1&ndash;1
*Åttendedelsfinale, 16. juni 2002:  &ndash;  1&ndash;1, 1&ndash;2 på golden goal

## Referanser


## Eksterne lenker
*
BMW M42

**BMW M42** er en stempelmotor med fire sylindere på rekke, 16 ventiler og doble overliggende kamaksler bygget av BMW, første gang i E30 318is i 1989. Motoren er basert på BMW M40, som ble benyttet i 318i, men er utstyrt med doble overliggende kamaksler med kjededrift, hydrauliske ventilløftere og økt kompresjon (10:1).

__NOTOC__

## M42B18
Sylindervolumet i **M42B18** var 1,8 liter (1&nbsp;796 ccm). E30 318iS, 318i (i USA, europeiske versjoner av 318i var utstyrt med M40-motoren) og tidlige E36 318iS/318ti (før 1992) var utstyrt med en versjon av motoren som leverte 100 kW (134 hk) og 172 Nm (127 ft-lbf). Senere bidro en endring i kamakseldesignet til å løfte effekten til 103 kW (138 hk) og 175 Nm (129 ft-lbf) for å veie opp for den økte vekten i E36-plattformen.

Brukt i:
* 1989-1991 E30 318iS/USA-modell 318i
* 1992-1996 E36 318i/318iS/318ti
* 1993-1995 E36 318i – (Produsert i Sør-Afrika for det sørafrikanske markedet).

## Se også
* Liste over BMW-motorer
* BMW M40
* BMW M43

## Referanser
Tyneside

**Tyneside** er en flerkjernebyregion i nord-England og inkluderer deler av Tyne and Wear, nemlig områdene Newcastle upon Tyne, Gateshead, Jarrow, North Shields og South Shields &mdash; alle langs breddene av elven Tyne. Området hadde pr 2001 879&nbsp;996 innbyggere.
Shizuoka Stadium

**Shizuoka Stadium** (静岡スタジアム・エコパ, *Shizuoka Sutajiamu Ekopa*) er et sportsstadion som i hovedsak blir brukt til fotball. Stadionet ligger i Fukuroi i prefekturet Shizuoka i Japan. Stadionets kapasitet er på 50&nbsp;600.

Stadionet ble åpna i 2001 og var vertskap for tre kamper under fotball-VM 2002. Stadionet er hjemmebanen til Jubilo Iwata. Stadionet er planlagt å bli brukt under Verdensmesterskapet i rugby union 2019.

## Kamper i fotball-VM 2002

*Gruppespill, 11. juni 2002:  &ndash;  0&ndash;2
*Gruppespill, 14. juni 2002:  &ndash;  3&ndash;2
*Kvartfinale, 21. juni 2002:  &ndash;  1&ndash;2
BMW M43

**BMW M43** er en stempelmotor med fire sylindere på rekke bygget av BMW. Sylindervolumet varierer mellom 1&nbsp;600 cm³ og 2&nbsp;000 cm³, og motoren var etterfølgeren til M40-motoren.

Motoren er utstyrt med to ventiler per sylinder, 8 totalt. I 1998 fikk motoren en teknisk oppgradering, som blant annet besto i en økning av sylindervolum til 1,9 liter samt et innsugsmanifold i plast for lavere vekt.

Mellom 1993 og 2001 ble totalt 1&nbsp;204&nbsp;734 motorer produsert.

__NOTOC__

## M43B16
**M43B16** har et sylindervolum på 1,6 liter (1&nbsp;596 cm³) og leverer en effekt på 75 kW (102 hk) og 150 Nm (111 ft-lbf).

Brukt i:
* 1993-1999 E36 316i
* 1998-2002 E46 3-serie

## M43B18
**M43B18** har et sylindervolum på 1,8 liter (1&nbsp;796 cm³) og leverer en effekt på 85 kW (115 hk) og 168 Nm (124 ft-lbf).

Brukt i:
* 1992-1995.5 E36 318i
* 1994-1996 E34 518i
* 1995-2001 E36 Z3 1.8

## M43B19
**M43B19** var den største motoren i serien med et sylindervolum på 1,9 liter (1&nbsp;895 cm³). Den utvikler en effekt på 87 kW (117 hk) og maksimalt dreiemoment er 180 Nm (133 ft-lbf) eller 78 kW (103 hk) og 165 Nm (122 ft-lbf). 

Brukt i:
* 87&nbsp;kW (117&nbsp;hk) og 180&nbsp;N·m (133&nbsp;ft·lbf)
** -2001 E46 318i/318Ci 
** 1998-2001 E36 Z3 1.8/Z3 1.9i
* 77&nbsp;kW (103&nbsp;hk) og 165&nbsp;N·m (122&nbsp;ft·lbf)
** 1999-2000 E36 316i compact 
** 1998-2001 E46 316i

## Referanser




## Se også
* Liste over BMW-motorer
* BMW M40
* BMW M42
* BMW M44
Toppris

**Toppris** er en melkesjokolade fylt med sprø røstetris og toffee. Sjokoladen er laget av Freia (nå eid av Mondelēz International), og ble første gang utgitt i 1969. Sjokoladen het opprinnelig Toppris-rull, men i 1973 ble betegnelsen kubber tatt i bruk. Noen år senere, i 2012, ble også sjokoladeplata til Toppris introdusert. Toppris blir produsert ved Kraft Foods fabrikk på Rodeløkka i Oslo. 

## Eksterne lenker
* [Freia.no – Sjokolade: Freia Toppris](https://www.freia.no/produkter/freia-toppris-(60-g)?p=1930)
BMW N42

**BMW N42** er en stempelmotor med fire sylindre i rekke fra BMW. Motoren ble bare brukt i BMW E46 i perioden 2001–2004. Sylindervolumet varierer i de ulike versjoner fra 1,8 til 2,0 liter.

__NOTOC__

## N42B18
N42B18 har et sylindervolum på 1,8 liter (1&nbsp;796 cm³) og leverer en effekt på 85 kW (114 hk) og 175 Nm. N42B18 vant prisen *International Engine of the Year* i klassen mellom 1,4 og 1,8 liter i 2001.

Brukt i:
* 2001-2003 E46 316t/316ti

## N42B20
N42B20 har et sylindervolum på 2,0 liter (1&nbsp;995 cm³) og leverer en effekt på 105 kW (143 hk) og 200 Nm.

Brukt i:
* 2001-2003 E46 318i/318Ci/318ti

## Referanser




## Se også
* Liste over BMW-motorer
* BMW M44
BMW M44

**BMW M44** er en stempelmotor med fire sylindre i rekke, 16 ventiler og doble overliggende kamaksler fra BMW. Motoren erstattet M42-motoren, og var ganske lik M43-motoren med 8 ventiler.

__NOTOC__

## M44B19

Brukt i:
* 1996-2000 E36 318iS/318ti
* 1996-2001 Z3 1.9

Før 1996 var 318iS utstyrt med M42-motoren (1.8 l):

Brukt i:
* 1989 – 1991 E30 318iS
* 1992 – 1995 E36 318iS

## Referanser




## Se også
* Liste over BMW-motorer
BMW N45

**BMW N45** er en stempelmotor med fire sylindre i rekke fra BMW. Motoren debuterte i BMW E46 i 2003.

__NOTOC__
## Modeller



## Brukt i
### N45B16
*2004&ndash; BMW E87 116i

### N45B20S
*2006 BMW E90 320si (Produsert i begrenset antall)

## Se også
* Liste over BMW-motorer
* BMW N46

## Referanser
Lindesnes Bygdemuseum

**Lindesnes Bygdemuseum** ble etablert 24. november 1990 i lokaler i Vigeland sentrum. I 2009 ble museet flyttet til Kulturtorvet. Her er museet samlokalisert med Galleri Gustav Vigeland og Lindesnes bibliotek.

Ettersom Lindesnes kommune er en sammenslåing av tre kommuner, har samlingene en historie fra disse tre kommunene. Fra Vigmostad var det lærer Tore Bergstøl som gikk i gang med innsamling av gjenstander. I tillegg samlet han inn gamle sagn og opplysninger om tradisjoner fra Vigmostad. Fra Sør-Audnedal ble grunnlaget lagt ved at en rekke foreninger gikk sammen om en bygdeutstilling i 1949. En rekke av disse ble deretter overlatt til museet. I Spangereid gikk lærer Gustav Fladstad i gang med innsamling av gjenstandene fra denne delen av kommunen.

## Innhold
Samlinga inneholder en god del tekstiler fra siste halvdel av  1800-tallet, men det har også snekkerverksted, skomakerverksted og andre temasamlinger. En avdeling er viet forfatteren Asbjørn Aavik, som var misjonær i Kina. Museet har også en samling på over 10&nbsp;000 gamle fotografier fra kommunen, dette er digitaliserte foto som for en stor del er lånt fra privatpersoner. 

## Eksterne lenker
*Kulturtorvets fotosamling på Flickr
*  Lindesnes Bygdemuseum på DigitaltMuseum
Serve (tennis)

**Serve** (eng. fra *a service*, en servering) er det slaget i tennis som starter en ballveksling. Serveren kaster ballen opp over hodet og slår den diagonalt over banen ned i en rute som kalles serverute. Man kan stå to steder når man server (kommer an på poengstilling), bak på hver side av det lille "skillet" (som vist på bildet) og bak den bakerste linjen, som kalles grunnlinjen.
BMW M41

**BMW M41** er en dieseldrevet stempelmotor med fire sylindre på rekke produsert av BMW mellom 1994 og 2000.

Brukt i:
* 1994-2000 E36 318tds

## M41D17
**M41D17** var BMWs første firesylindrete dieselmotor. Motoren var videreutviklet fra M51D25-motoren, og delte 56% av komponentene fra denne. Kun 14% av komponentene til M41D17 måtte nyutvikles.

## Referanser




## Se også
* Liste over BMW-motorer
Dido Armstrong

**Dido** (født **Florian Cloud de Bounevialle Armstrong** 25. desember 1971) er en britisk sanger og låtskriver som opptrer under kallenavnet moren ga henne da hun var liten.

## Diskografi
* *No Angel*        (1999)
* *Life for Rent*   (2003)
* *Safe Trip Home*  (2008)
* *Girl Who Got Away* (2013)
* *Still on My Mind* (2019)

## Referanser


## Eksterne lenker
* 
* 
* 
*
Fylkesvei 335 (Østfold)

**Fylkesvei 335 i Østfold** gikk mellom Såstadbråten og Larkollen i Rygge kommune. Veiens lengde var 10,9&nbsp;km.

2019 ble veien del av fylkesvei 119.

## Kommuner og knutepunkter

## Referanser


## Eksterne lenker
* Vegvesenets vegkart
BMW N46

**BMW N46** er en stempelmotor med fire sylindre på rekke fra BMW. Motoren debuterte i BMW E46 316i, 316ti Compact og E87 120i i 2004.

__NOTOC__
## Modeller

## N46B18
**N46B18** har et sylindervolum på 1,8 liter (1&nbsp;796 cm³) og en effekt på 85 kW (114 hk) og 175 Nm (129 ft-lbf).

Brukt i:
* E46 316i/316ti

## N46B20
**N46B20** har et sylindervolum på 2,0 liter (1&nbsp;995 cm³).

Brukt i:
* 95&nbsp;kW (127&nbsp;hk) og 180&nbsp;Nm (133&nbsp;ft·lbf)
** E87 118i
** E90/E91 318i
* 105&nbsp;kW (141&nbsp;hk) og 200&nbsp;Nm (148&nbsp;ft·lbf)
** E46 318i/318Ci/318ti
* 110&nbsp;kW (148&nbsp;hk) og 200&nbsp;Nm (148&nbsp;ft·lbf)
** E85 Z4 2.0i
** E87 120i
** E90/E91 320i

## Referanser




## Se også
* Liste over BMW-motorer
* BMW N45
Dido

**Dido** har flere betydninger:
* Dido Armstrong – britisk sanger og låtskriver.
* Dido, dronning av Kartago, og en av hovedpersonene i Vergils epos *[[Æneiden]]*.
* 209 Dido – en asteroide.
* DS «Dido» (1879), et norsk lasteskip bygget i 1879
Tzintzuntzan

**Tzintzuntzan** (purépecha: *Ts’intsuntsani*, «Kolibristedet») er en liten by og arkeologisk utgravning på Tarasca-sletta i den meksikanske delstaten Michoacán. Byen ble grunnlagt av purépecha-kongen *Tariácuri* rundt år 1325 like ved Pátzcuaro-sjøen. Da byen var på sitt mektigste hadde den kanskje 40&nbsp;000 innbyggere, og var hovedstad i purépecha-riket (også kalt tarasco-riket) fra midten av 1400-tallet fram til spanjolenes ankomst. 

Den arkeologiske sonen omfatter et seremonisenter som står oppå en plattform på ca. 400 m² med en rampe i midten. På plattformen er det bygd såkalte *yácatas* i rektangulære og runde former, og på disse sto det tidligere templer viet til gudene i purépecha-gudeverdenen. Den viktigste guden var Curicaueri.

## Dagens kommune
Den moderne byen Tzintzuntzan er kjent for sitt kurvmakeri og sin vevproduksjon. Klosteret Santa Ana fra 1500-tallet er en av de tidligste klostrene i Mexico, og her huses flere mirakelgjørende relikvier og helgenbilder. I klosterhagen står oliventrær som skal ha blitt bragt over fra Spania, og som var de første oliventrærne som ble plantet i Amerika.

Tzintzuntzan kommune dekker et areal på 165 km². I tillegg til byen Tzintzuntzan er det mindre samfunn i Ihuatzio, Cucuchuchu og Los Corrales. I 1995 bodde det rundt 12&nbsp;500 mennesker i byen, hvorav ca. 2550 snakket et urspråk, først og fremst purépecha og ixcatekisk.

## Litteratur
*  
* 

## Eksterne lenker
*  
* Tzintzuntzans kommunes nettside
* «Tzintzuntzan», bilder fra Tzintzuntzan hos TourByMexico.com
* «Tzintzuntzan archaeological site» , informasjon om de arkeologiske utgravningene
BMW iDrive

**BMW iDrive** er et system som brukes for å kontrollere en del funksjoner i BMWs nyere modeller. iDrives brukergrensesnitt består av en LCD-skjerm montert i dashbordet og et knappehjul montert i midtkonsollen. Systemet gjør det mulig for fører og passasjerer å styre funksjoner i åtte forskjellige hovedgrupper. Gruppene er:
* Underholdning
** radio, CD-spiller, MD, TV, DVD
* Klimaanlegg
* Navigasjon
* Kommunikasjon
** mobiltelefon, e-post
* BMW-informasjon
* Kjøredata
** forbruk, utkjørt distanse, gjennomsnittshastighet osv.
* Innstillinger
** sports-/komfortdemping, DSC, DTC, servicebehov
* Hjelpefunksjon

Kontrollsystemet håndterer opptil 700 forskjellige funksjoner og erstatter et hav av brytere, knapper og kontroller på dashbordet. Opptil 200 av funksjonene kan også styres med tale.

iDrive ble først lansert i BMW E65 7-serie i 2002 og er nå tilgjengelig på alle BMWs-modeller. I 1-serien og 3-serien er systemet ekstrautstyr, mens det leveres som standard i 5-serie, 6-serie, 7-serie og X5.
Fylkesvei 1006

**Fylkesvei 1006** går mellom Vegger og Hovsplassen i Indre Østfold kommune.

Frem til 2019 hadde veien betegnelsen fylkesvei 203 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 1026

**Fylkesvei 1026** går mellom Såner i Vestby og Voldenga i Våler kommune.

Veien var tidligere del av riksvei 121.

Fv1026 ble fastlagt 2019, og består av den tidligere fylkesvei 220 (Østfold) og en delstrekning av den tidligere fylkesvei 6 (Akershus).

Strekningen var tidligere del av riksvei 121.

## Kommuner og knutepunkter

## Referanser




## Eksterne lenker
* Vegvesenets vegkart 
*
Nøkkel (musikk)

En **nøkkel** er innen musikk et symbol på et notesystem som indikerer hvilke tonehøyder (frekvenser) de ulike linjene representerer. Den blir plassert på starten av hver notelinje og bestemmer hva noten som ligger på samme linje, skal hete. Andre noters navn bestemmes ut fra hvor langt de er fra nøkkellinjen.

Det finnes mange forskjellige nøkler, men de tre som oftest brukes i dag er:

;G-nøkkel
:G-nøkkelen er den nøkkelen som dekker det høyeste toneregisteret. Nøkkelens krøll (se illustrasjon) svinger rundt tonen *enstrøken g*. Eksempler på instrumenter som vanligvis spiller i G-nøkkel: fiolin, fløyte, klarinett, trompet, kornett, obo, engelsk horn, bratsj i høyt leie, cello i meget høyt leie og kvinnesangere som sopran, mezzosopran og alt. Tenorer bruker også ofte g-nøkkel med tilsvarende oktaveringstegn. Stemmen synges da én oktav lavere enn den er notert. 

;C-nøkkel
:C-nøkkelen dekker midtregisteret. Den karakteristiske knekken midt på nøkkelen markerer tonen *enstrøken c*. Nøkkelen kan i prinsippet stå på hver av de fem notelinjene, men blir i dag mest brukt på andre og tredje notelinje ovenifra (tenor- resp. altnøkkel). Eksempler på instrumenter som spiller i C-nøkkel er bratsj (altnøkkel), trombone (både alt- og tenornøkkel), cello i høyt leie (tenornøkkel) og fagott i høyt leie (tenornøkkel). Kornoter fra middelalder, renessanse og barokk ble i sin tid notert utelukkende med C-nøkkel.

;F-nøkkel
:F-nøkkelen har to prikker som ligger på over- og undersiden til tonen *lille f*. Eksempler på instrumenter som vanligvis spiller med F-nøkkel: cello, eufonium, fagott, kontrabass, trombone, tuba og mannlige sangere som tenor (bruker også G-nøkkel), baryton og bass.

## Galleri

Fil:GClef.svg|G-nøkkel.
Fil:FClef.svg|F-nøkkel.
Fil:CClef.svg|C-nøkkel.


## Eksterne lenker
* Vidar Sæther Hvorfor har vi f-nøkler og g-nøkler?
* Brian Blood: ''music theory online : staffs, clefs & pitch notation'', dolmetsch.com
Fylkesvei 202 (Østfold)

**Fylkesvei 202** var betegnelsen på veien som går mellom Svikebøl i Hobøl og Spydeberg stasjon i Østfold. Veien er 10,3&nbsp;km lang, og heter *Lyserenveien*.

2019 ble veien del av fylkesvei 122.

## Kommuner og knutepunkter

## Referanser


## Eksterne lenker
* Vegvesenets vegkart
Accuracy International L115A1

**Accuracy International L115A1** er et skarpskyttergevær med sylinderlås fra Storbritannia.

Accuracy International AWM er også uoffisielt kjent som **AWSM** (Arctic Warfare Super Magnum), som typisk betegner AWM-rifler kamret i .338 Lapua Magnum.

Den 9. september 2012 kunngjorde Accuracy International at .338 Lapua Magnum AWM-riflen ble faset ut og erstattet av Accuracy International AXMC-snikskytterriflen. Sylinderlåsmekanismen til AXMC ble designet for å være betydelig sterkere og mer i stand til å håndtere høyere kammertrykk og temperaturer og dermed høyere ksmmertrykk på en sikker måte sammenlignet med AWM, og er derfor lengre og bredere. AXMC-magasinet ble også forstørret for å fungere med .338 Lapua Magnum patroner ladet til Commission Internationale Permanente pour l'Epreuve des Armes à Feu Portatives (C.I.P.) maksimal tillatt totallengde på 93,50 mm.

## Bruk
Riflen er i bruk av mange militære styrker verden over, inkludert de norske spesialstyrkene Forsvarets spesialkommando og Marinejegerkommandoen. 

I november 2009 satte den britiske hærens skarpskytteren Craig Harrison rekorden for lengst registrerte skarpskytterdrap på den tiden ved å drepe to Taliban medlemmer på rad sør for Musa Qala i Helmand-provinsen i Afghanistan med en rekkevidde på 2 475 m (2 707 yd) og tok 10 skudd for å treffe målet ved å bruke en L115A3  Long Range Rifle.

## Kamring
Våpenet leveres hovedsakelig kamret for .300 Winchester Magnum eller .338 Lapua Magnum, men finnes også kamret for 7 mm Remington Magnum.

## Se også
Liste over skarpskyttergeværer

## Referanser
Erongarícuaro

**Erongarícuaro**, som betyr *Ventestedet* på purépecha-språket, er en by i delstaten Michoacán i Mexico. Byen befinner seg midtveis mellom de større byene Morelia og Uruapan, omtrent halvannen time fra begge byene. Mye nærmere ligger den kjente kolonibyen Pátzcuaro. Erongarícuaro har ca. 5000 innbyggere.

## Byen
Erongarícuaro befinner seg i det meksikanske høylandet, ca. 2200 meter over havet. Mot øst ligger Pátzcuarosjøen, en av Mexicos mest kjente og høyest beliggende sjøer.

Byen er svært godt bevart, og består for det meste av énetasjes adobe-hus eller pussede mursteinshus med røde terrakottatak. 

## Eksterne lenker
*  
* Kommunens hjemmeside
Tritec (motor)

**Tritec** er et samarbeid mellom Chrysler Corporation og Rover-gruppen (den gang et underselskap av BMW, startet i 1997 for å utvikle en ny rekkemotor for mindre bilmodeller. Det ble bygget en fabrikk i Brasil som skulle fremstille motoren. Da BMW solgte Rover-gruppen beholdt de eierandelen i Tritec.

Tritec-motoren ble utviklet av Chrysler, og er beslektet med deres 2.0-liters motor fra Chrysler Neon. Det er en moderne motor med overliggende kamaksel og 16 ventiler, og det eksisterer tre utgaver: 1.4 liter, 1.6 liter og kompressormatet 1.6 liter.

BMW bruker denne motoren i sin BMW MINI, men vil erstatte motoren med den nye Prince-motoren utviklet i et samarbeid med PSA Peugeot Citroën nå som Chrysler er en del av BMWs erkerival DaimlerChrysler. BMWs kontrakt med Tritec går ut i 2007.

I februar 2006 bød det kinesiske selskapet Lifan på Tritec-fabrikken, da motoren ikke lenger ble brukt av verken BMW eller Chrysler. Lifans planer er å flytte fabrikkens utstyr til Kina, hvor de vil produsere en videreutviklet versjon av Tritec-motoren fra 2008. Disse motorene vil så eksporteres til Europa og Nord-Amerika.

## 1.4
1.4-litersversjonen (1&nbsp;397 ccm) har en boring på 77&nbsp;mm og en slaglengde på 75&nbsp;mm. Som alle Tritec-motorene har den overliggende kamaksel og 16 ventiler, og er fremstilt av aluminium. Effekten er 55 kW (75 hk) og 122 Nm (90 ft-lbf). Motoren blir benyttet i den portugisiske og greske versjonen av Mini One.

Brukt i:
* MINI *One* (Portugal, Hellas)

## 1.6
1.6-litersversjonen (1&nbsp;598 ccm) har også en boring på 77&nbsp;mm, men en lengre slaglengde: 85.8&nbsp;mm. Effekten er oppgitt til 66 kW (90 hk) og 140 Nm (104 ft-lbf) i *One* og 85 kW (116 hk) og 149 Nm (110 ft-lbf) i *Cooper*.

Brukt i:
* MINI *One* og *Cooper* (frem til 2008).
* Chrysler PT Cruiser (ikke i USA)
* Chery Flagcloud og Windcloud.
* Lifan 520

## 1.6 SC
1.6 SC er utstyrt med en kompressor og ladeluftkjøler. Kompresjonen er redusert fra 10.5:1 til 8.3:1. Effekten var opprinnelig 120 kW (163 hk) og 210 Nm (155 ft-lbf), men har siden blitt økt til 125 kW (170 hk) og 220 Nm (162 ft-lbf). 1.6 SC vant prisen *International Engine of the Year* i klassen mellom 1.4 og 1.8 liter i 2003, samt fikk en plass på listen *Wards 10 Best Engines* i 2005.

Brukt i:
* MINI *Cooper S*

## Se også
* Liste over BMW-motorer
Kendal Castle

**Kendal Castle** er en borgruin øst for Kendal i Cumbria i det nordlige England. Den står på en liten høyde, *[[drumlin]]*, i landskapet. Bygningen har vært en ruin siden tudortiden, men mye er fortsatt intakt og tilgjengelig for publikum. Distriktsrådet i South Lakeland har ansvaret for området. 

## Historie
Slottet ble antagelig reist mot slutten av 1100-tallet som hjem for baronen av Kendal. Den mest kjente familien som bodde der, var Parr-familien, inkludert Katarina Parr, Henrik VIIIs sjette og siste kone. Hennes familie hadde bodd ved Kendal etter at hennes stamfar, William Parr, giftet seg med arvingen til Kendal, Elizabeth Ros i Edvard IIIs regjeringstid. På den tiden Katarina Parr ble født, hadde familien for lengst forlatt borgen som begynte å forfalle. Katarinas far foretrakk livet ved hoffet i London. Hennes farfar synes å ha vært den siste av familien Parr som bodde på slottet.


Kendal Castle at sunset.jpg|Kendal-slottet i solnedgang
Kendal Castle by Adie Jackson.jpg|Deler av den gjenværende borgen


## Referanser


## Litteratur
* Fry, P.S. (1980): *The David & Charles Book of Castles*. David & Charles. ISBN 0-7153-7976-3.

## Eksterne lenker
* BBC Cumbria: Oil painting of Kendal Castle in 1650; fantasy picture 2007. 
* Kendal Castle 1
* Kendal Castle 2
* The Cumbria Directory - Kendal Castle
Eric Ives

**Eric William Ives** (født 12. juli 1931 i Essex i England, død 25. september 2012) var en britisk historiker, med tudortiden som spesialfelt. Han var professor ved University of Birmingham hvor han startet å undervise i 1958. 

Han er særlig kjent for sitt arbeid omkring Anne Boleyn, Henrik VIIIs andre kone. Han begynte å forske på hennes liv i 1979, og i 1986 gav han ut en biografi om henne. Biografien ble modifisert og oppdatert for nyutgivelse i 2004, under den nye tittelen *The Life and Death of Anne Boleyn*. Hans teorier har ført til at han har blitt trukket inn i en hissig debatt med den amerikanske historikeren Retha Warnicke, som skrev *The Rise and Fall of Anne Boleyn* i 1989 for å tilbakevise hans funn. 

Ives har også skrevet mye om rettshistorie, utviklingen av moderne høyere utdanning, politikk i Henrik VIIIs tid og om forskjellige medlemmer av hoffet i Tudortiden. I sistnevnte kategori kommer hans biografi om William Brereton, en walisisk jordeier som ble urettmessig dømt til døden i 1536 på grunn av en falsk anklage om at han var Anne Boleyns elsker. 

I 2001 ble han utnevnt til offiser av Order of the British Empire av Elizabeth II for sine bidrag til historieforskningen.

## Utvalgte verker

* *God in History*, 1979, ISBN 0856481602
* *The common lawyers of pre-reformation England, Thomas Kebell, a case study*, 1983, ISBN 0521240115'
* *Anne Boleyn*, 1986, ISBN 0631147454
* *The Life and Death of Anne Boleyn*, 2004, revisjon av boka fra 1986, ISBN 0631234799,
* *Henry VIII*, i serien Very Important People, 2007, ISBN 0199217599 (paperback)
* *Lady Jane Grey, A Tudor mystery*, 2009, ISBN 1405194138

## Referanser


## Eksterne lenker
* In Memory of Eric Ives, Tudor Historian and Anne Boleyn Expert 
* Paul Lay: Obituary: Eric Ives History Today, 27. september 2012
* E.W. Ives - Publications, Publikasjonsliste, PubHist.com
Lakk

**Lakk** er et materiale som brukes til overflatebehandling.

Asiatiske kunstneriske lakkarbeider benytter den giftige saften/harpiksen til lakktreet; Det å bruke saft som blir til harpiks er muligens opprinnelsen til lakken.

Det finnes lakk, slik som lakken på Stradivarius violiner, hvor oppskriften for bestanddelene har vært hemmelig og/eller gikk tapt; Man antar at oppskriften bestod hovedsakelig av harpiks og løsemidler.

Senere lakktyper har benyttet mange andre materialer.

Uten tilsetning av pigment vil lakk være relativt klar og gjennomsiktig, men fargesetter underlaget noe alt etter hvilken basis den er fremstilt på. Derfor vil noen lakktyper egne seg til lyse underlag, mens noen vil fargesette/misfarge underlaget. Ved tilsetting av pigmenter vil lakk falle inn i gruppene beis eller maling siden basis-stoffene ofte er de samme.

Lakk kan være vannløselig, tynnerløselig eller spritløselig.

## Typer
* Politur til eldre og antikke møbler og instrumenter.
* Ferniss er noe brukt til møbelpleie.
* Celluloselakk, tidligere svært mye brukt til å lakkere møbler, men lite brukt nå. Hurtig lufttørkende, men tåler mindre.
* Vinyllakk til interiør og lyse treslag. 
* Akryllakk til interiør og lyse treslag.
* Oljelakk til båtlakk og gulvlakk.
* Syreherdende lakk til møbler, paneler, parkett etc.
* Polyuretanlakk til parkett og andre gulvtyper.
* Polyesterlakk slitesterk lakk til møbler, men lite i bruk i Norge.
* Fenollakk til båter.
* Epoksylakk til garasjegulv, vaskeromsgulv og til diverse utebruk.
* UV-lakk kan være flere av de ovenstående lakktyper, men herding skjer ved hjelp av UV-stråler.

## Kilder
*
BMW M06

**BMW M06** er en stempelmotor med seks sylindre på rekke fra BMW. Motoren ble produsert fra 1968 og hadde et sylindervolum på mellom 2,5 og 2,8 liter.

M06 var på listen *Wards 10 Best Engines of the 20th Century*.

## 2,8
2,8-litersutgaven (2&nbsp;788 cm³) hadde en boring på 86 mm og en slaglengde på 80 mm. Det var en SOHC-motor med kompresjon på 9,0:1 og leverte en effekt på 170 hk (127 kW) og 250 Nm (185 ft-lbf).

## Se også
* Liste over BMW-motorer
BMW M88

**BMW M88/3** er en stempelmotor med seks sylindre på rekke produsert av BMW. Motoren er basert på M88/1, som ble benyttet i BMW M1, med doble overliggende kamaksler og fire ventiler per sylinder. M88/1 var igjen basert på M49-motoren. M88/3 ble benyttet i BMW M635 og BMW M5 (E28) og leverte en effekt på 286 hk (210 kW).

M88-motoren ble benyttet i den opprinnelige motorsportutgaven av M1. M88 var basert på M49-motoren som ble brukt i BMW 3.0CSi.

## S38
**S38** var en oppdatert M88/3 som ble brukt i E34 M5 fra 1988 samt katalysator versionen av E24 M635, M6 og E28 M5 S38B35 med 260 hk. Sylindervolumet ble økt fra 3&nbsp;453 cm³ (S38B35) til 3&nbsp;535 cm³ (S38B36), og takket være Bosch Motronic motorstyring økte effekten til 315 hk (232 kW) ved 6&nbsp;900 omdreininger per minutt. I 1992 ble motoren igjen oppdatert, denne gangen til 3&nbsp;795 cm³(S38B38), og dermed økte effekten til 340 hk (250 kW) og dreiemomentet til 400 Nm. Denne motoren ble brukt i M5 frem til E34 gikk ut av produksjon i 1996.

## Se også
* Liste over BMW-motorer

## Referanser